Ma eo anat evit an dud en ugentvet kantved eo ront an Douar, neo ket bet gwir a-viskoazh, ha setu petra a skriv Herodotos, a oa o vevañ etre pevar chant pemp ha pevar-ugent ha pevar chant pemp warn ugent a-raok Jezuz Krist :   Afrika zo gronnet a bep tu gant ar mor, nemet deus an tu ma eo stok ouzh Azia. Diouzh a ouzomp, eo ar Faraon Nekos en deus prouet se da  gentañ :   Pen doa echuet toullañ ar ganol ach a eus an Nil betek pleg-mor Arabia, en doa kaset bagoù, gant Fenisianed war o bourzh, gant an urzh da zont en-dro en Ejipt dre golonennoù Herakles ( = Gibraltar ), ha mor an Nord. Aet kuit eus ar Mor Ruz, o doa didreuzet ar Fenisianed morioù ar Su. Bep diskar-amzer e touarent war aodoù Afrika, neuze e hadent ed hag e chortozent an eost. Da rageost ech aent war vor en-dro. Daou vloaz a oa tremenet evel-se. An trede bloavezh, e oant paseet etre  kolonennoù Herakles hag o doa adkavet an Ejipt.  Kontet o deus un dra a gavan inkredapl, memes ma zo lod o deus kred dan dra-se : en ur choari an dro da Su Afrika, e welent an heol war an tu dehou.